pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รัฐบาลชี้แจงประมงปัตตานี จ่ายชดเชยเรือประมงออกนอกระบบจ่อเข้าคกก. นโยบายประมงแห่งชาติ 30 ม.ค.นี้
วันพุธที่ 18 มกราคม 2566
18/01/2566
​รัฐบาลชี้แจงประมงปัตตานี จ่ายชดเชยเรือประมงออกนอกระบบจ่อเข้าคกก. นโยบายประมงแห่งชาติ 30 ม.ค.นี้
​รัฐบาลชี้แจงประมงปัตตานี จ่ายชดเชยเรือประมงออกนอกระบบจ่อเข้าคกก. นโยบายประมงแห่งชาติ 30 ม.ค.นี้
วันที่ 18 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ ชี้แจงถึงข้อกังวลจากสมาคมประมงจังหวัดปัตตานี เรื่องการจ่ายเงินชดเชยการนําเรือประมงออกนอกระบบในพื้นที่จังหวัดชายแดนภาคใต้ ว่า เรื่องนี้เมื่อได้เป็นมติคณะกรรมการยุทธศาสตร์การพัฒนาจังหวัดชายแดนใต้แล้ว ขั้นตอนต่อไปตามระเบียบราชการ คือการนําเข้าที่ประชุมคณะกรรมการนโยบายประมงแห่งชาติ ในวันที่ 30 ม.ค.นี้ เพื่อเสนอเข้าที่ประชุมคณะรัฐมนตรีโดยเร็ว
ทั้งนี้ เมื่อวันที่ 11 ม.ค. ที่ผ่านมา คณะอนุกรรมการกลั่นกรองการเยียวยาตามมาตรการลดจํานวนเรือประมง เพื่อการจัดการทรัพยากรประมงทะเลที่ยั่งยืนจังหวัดชายแดนภาคใต้ได้เห็นชอบการตรวจสอบประวัติความถูกต้องและคุณสมบัติเรือประมงและเจ้าของเรือในพื้นที่จังหวัดปัตตานี กรณีเร่งด่วน (เรือชุดที่1) จํานวน 96 ลําเรียบร้อยแล้ว และจะได้ใช้เกณฑ์และคุณสมบัติการตรวจสอบนี้ เป็นมาตรฐานในการดําเนินการกับเรืออื่นอีก 1,776 ลํา ซึ่งเป็นการปรับเกณฑ์และคุณสมบัติเหลือเพียงเกณฑ์สีขาวและดํา เท่านั้น จากเดิมที่มี ขาว เทา และดํา โดยเรือที่ผ่านเกณฑ์และมีคุณสมบัติครบถ้วน จะได้ถูกเสนอเพื่อการพิจารณาจากอนุกรรมการแก้ไขปัญหาการทําประมงผิดกฎหมาย และคณะกรรมการนโยบายประมงแห่งชาติในลําดับต่อไป ก่อนเสนอสู่คณะรัฐมนตรี
นางสาวรัชดา กล่าวด้วยว่า สําหรับการดําเนินการของศูนย์อํานวยการบริการจังหวัดชายแดนภาคใต้ (ศอ.บต.) ซึ่งเป็นส่วนราชการหนึ่งที่ต้องปฏิบัติตามหลักเกณฑ์และแนวทางกลไกระเบียบราชการ โดยต้องเสนอโครงการผ่านคณะกรรมการนโยบายประมงแห่งชาติเพื่อให้การแก้ไขปัญหาประมงทั้งประเทศมีเอกภาพ เกิดความเป็นธรรมและไม่เหลื่อมล้ํากับประมงในจังหวัดอื่น จึงขอเรียนให้พี่น้องชาวประมงเข้าใจในขั้นตอนทั้งหมด เพื่อให้เกิดความเข้าใจและคลายกังวล ทุกหน่วยงานรัฐมีหน้าที่ต้องเร่งรัดการแก้ปัญหาแก่ประชาชน และท่านนายกรัฐมนตรีได้รับทราบถึงการดําเนิการตามขั้นตอนดังกล่าวแล้ว
รัฐบาลไทย-ข่าวทำเนียบรัฐบาล-Cabinet approves construction of “Nam Ki” reservoir in Nan
วันพุธที่ 18 มกราคม 2566
18/01/2566
Cabinet approves construction of “Nam Ki” reservoir in Nan
Cabinet approves construction of “Nam Ki” reservoir in Nan
January 17, 2023, Deputy Government Spokesperson Ratchada Thanadirek disclosed that the cabinet approved Ministry of Agriculture and Cooperatives, through the Royal Irrigation Department, to proceed with the construction of “Nam Ki” reservoir in Nan province for the budget framework of 6.2 billion Baht. The construction period is planned for 7 years (FY2024-2030). The aim is to contain water during the dry season for agricultural and consumption purposes, to alleviate flood situation in the rainy season, and become source of fish and a tourist attraction.
“Nam Ki” reservoir is situated in the area of Nam Yao and Nam Suad National Reserved Forests in Moo 2 Wang Pha village, Pha Thong subdistrict, Tha Wang Pha district, Nan province, for the total area of 1,733 rai 84 square wah. Committee on the national reserved forest has made approval for the Royal Irrigation Department to utilize the area, and EIA report has already been submitted. “Nam Ki” reservoir is an 81 meters tall and 845 meters long embankment dam with the capacity of 52.31 million cubic meters.
Construction of the “Nam Ki” reservoir will benefit 6,305 households, and generate new irrigational area of 35,558 rai covering Nan’s 8 subdistricts, that is, Pha Thong, Pha Tor, Pa Kha, Saen Thong, Sri Phum, Rim, Tanchum, and Tha Wang Pha.
Power station and pump turbine will also be built to accommodate hydropower generation. In light of this, the cabinet ordered Ministry of Agriculture and Cooperatives to work together with Ministry of Energy, EGAT, and other concerned agencies to consider the feasibility in optimizing the project’s hydropower or solar power utilization.
รัฐบาลไทย-ข่าวทำเนียบรัฐบาล-รมต.อนุชา รุดเยี่ยมตัวแทนชาวเลเกาะหลีเป๊ะ เดินทางมาทำเนียบร้องขอความช่วยเหลือ ยืนยันรัฐบาลดำเนินการอย่างเป็นธรรม ดูแลคนไทยทุกกลุ่มอย่างเท่าเทียม
วันพุธที่ 18 มกราคม 2566
18/01/2566
รมต.อนุชา รุดเยี่ยมตัวแทนชาวเลเกาะหลีเป๊ะ เดินทางมาทําเนียบร้องขอความช่วยเหลือ ยืนยันรัฐบาลดําเนินการอย่างเป็นธรรม ดูแลคนไทยทุกกลุ่มอย่างเท่าเทียม
รมต.อนุชา รุดเยี่ยมตัวแทนชาวเลเกาะหลีเป๊ะ เดินทางมาทําเนียบร้องขอความช่วยเหลือ ยืนยันรัฐบาลดําเนินการอย่างเป็นธรรม ดูแลคนไทยทุกกลุ่มอย่างเท่าเทียม
วันนี้ (18 มกราคม 2566) ภายหลังร่วมประชุมคณะกรรมการแก้ไขปัญหาของขบวนการประชาชนเพื่อสังคมที่เป็นธรรม (ขปส.) ครั้งที่ 1/2566 นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะอนุกรรมการประสานงานเร่งรัดติดตามการแก้ไขปัญหาของขบวนการประชาชนเพื่อสังคมที่เป็นธรรม ได้เดินทางไปพบปะกลุ่มเครือข่ายชาวเลอันดามันและชาวเลเกาะหลีเป๊ะ จํานวน 20 คน นําโดย นายเจกะพันธ์ พรหมมงคล และนายวิทัส เทพสง ที่รวมตัวกันบริเวณหน้าศูนย์รับเรื่องราวร้องทุกข์ของรัฐบาล เพื่อเข้าพบ พล.อ.ประวิตร วงษ์สุวรรณ รองนายกรัฐมนตรี เรียกร้องให้แก้ไขปัญหาเอกสารสิทธิที่ดินบนเกาะหลีเป๊ะและที่ดินสาธารณะ
นายอนุชาฯ กล่าวให้ความเชื่อมั่น ย้ํากับกลุ่มเครือข่ายชาวเลว่า ตนในนามรัฐบาลนําโดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และมี พลเอก ประวิตร วงษ์สุวรรณ รองนายกรัฐมนตรี เป็นผู้นําการขับเคลื่อนหลักในการแก้ไขปัญหาเพื่อพี่น้องชาวหลีเป๊ะ รับทราบถึงสภาพปัญหาและความเดือดร้อนของประชาชน
นายอนุชา ย้ํากับเครือข่ายว่า การดําเนินงานเพื่อการแก้ไขปัญหาฯ อยู่ในกระบวนการประชุมหารือร่วมกันของทุกฝ่ายที่เกี่ยวข้องเพื่อให้ได้ข้อสรุป ยืนยันว่ารัฐบาลดําเนินการด้วยความเป็นธรรม พร้อมกล่าวยืนยัน รัฐบาลจะดูแลพี่น้องประชาชนทุกกลุ่มอย่างเท่าเทียม โดยคํานึงถึงประโยชน์สูงสุดของประเทศชาติเป็นหลัก ขอให้เชื่อมั่นและเชื่อในความตั้งใจที่จะแก้ไขปัญหาให้กับกลุ่มเครือข่ายฯ อย่างยุติธรรม ทั้งนี้ คณะกรรมการแก้ไขปัญหาจะมีการประชุมในวันที่ 20 ม.ค. 66 นี้ อีกครั้ง โดยจะแจ้งความคืบหน้าให้ทราบอย่างต่อเนื่อง
รัฐบาลไทย-ข่าวทำเนียบรัฐบาล-การประชุม World Economic Forum (WEF) ประจำปี 2566 วันที่ 16 มกราคม 2566 ณ เมืองดาวอส สมาพันธรัฐสวิส
วันพุธที่ 18 มกราคม 2566
18/01/2566
การประชุม World Economic Forum (WEF) ประจําปี 2566 วันที่ 16 มกราคม 2566 ณ เมืองดาวอส สมาพันธรัฐสวิส
รมว.คลังเข้าร่วมการประชุม World Economic Forum (WEF) ประจําปี 2566 ระหว่างวันที่ 16-19 ม.ค.2566 ณ เมืองดาวอส สมาพันธรัฐสวิส โดยเมื่อวันที่ 16 ม.ค.2566 ได้หารือทวิภาคีกับ รมว.คลังซาอุดีอาระเบีย และ รมว.คลัง เขตบริหารพิเศษฮ่องกง
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้เข้าร่วมการประชุม World Economic Forum (WEF) ประจําปี 2566 ระหว่างวันที่ 16-19 มกราคม 2566 ณ เมืองดาวอส สมาพันธรัฐสวิส โดยเมื่อวันที่ 16 มกราคม 2566 ได้หารือทวิภาคีกับรัฐมนตรีว่าการกระทรวงการคลังซาอุดีอาระเบียและรัฐมนตรีว่าการกระทรวงการคลัง (Financial Secretary) เขตบริหารพิเศษฮ่องกง โดยมีผลการหารือ สรุปได้ ดังนี้
1. การหารือทวิภาคีกับนายโมฮัมหมัด อัลจาดาน (Mr. Mohammed Al-Jadaan) รัฐมนตรีว่าการกระทรวงการคลังซาอุดีอาระเบีย ทั้งสองฝ่ายได้มีการแลกเปลี่ยนมุมมองต่อเศรษฐกิจโลกและหารือประเด็นความร่วมมือระหว่างไทยและซาอุดีอาระเบีย อาทิ การทําธุรกิจธนาคารตามหลักศาสนาอิสลาม (Islamic Banking) การสนับสนุนการลงทุนโครงสร้างพื้นฐานของไทย การเพิ่มการส่งออกแรงงานไทยไปซาอุดีอาระเบียเพื่อรองรับการขยายเมืองและการขยายการท่องเที่ยว การเร่งจัดทําความตกลงเพื่อการเว้นการเก็บภาษีซ้อนระหว่างไทยและซาอุดีอาระเบีย รวมถึงการสนับสนุนการเป็นเจ้าภาพจัดงาน Expo ซึ่งไทยได้เสนอตัวเป็นเจ้าภาพจัด Expo 2028 ณ จังหวัดภูเก็ต และซาอุดีอาระเบียเสนอตัวเป็นเจ้าภาพจัด Expo 2030 ณ เมือง Riyadh เป็นต้น
2. การหารือทวิภาคีกับนายพอล ชาน (Mr. Paul Chan) รัฐมนตรีว่าการกระทรวงการคลังเขตบริหารพิเศษฮ่องกง ทั้งสองฝ่ายได้หารือเกี่ยวกับการส่งเสริมความร่วมมือทวิภาคีระหว่างไทยและเขตบริหารพิเศษฮ่องกง โดยเฉพาะประเด็นการระดมทุนในตลาดหลักทรัพย์เพื่อพัฒนาโครงสร้างพื้นฐาน อาทิ การจดทะเบียนหลักทรัพย์ข้ามประเทศ (Cross Listing) เพื่อเชื่อมโยงตลาดหลักทรัพย์ไทยและเขตเศรษฐกิจพิเศษฮ่องกง การแปลงสินทรัพย์เป็นหลักทรัพย์ (Securitization) สําหรับการลงทุนในโครงการที่แล้วเสร็จ (Brown Field) การออกพันธบัตรหรือหุ้นกู้สกุลเงินบาทในไทย (Baht Bond) เป็นต้น นอกจากนี้ ทั้งสองฝ่ายได้สนับสนุนให้พัฒนาการเชื่อมโยงระบบการชําระเงิน ซึ่งธนาคารแห่งประเทศไทยและธนาคารกลางฮ่องกงอยู่ระหว่างทดสอบการนําสกุลเงินดิจิทัลที่ออกโดยธนาคารกลางในระดับสถาบันการเงิน (Wholesale Central Bank Digital Currency: Wholesale CBDC) มาใช้โอนและแลกเปลี่ยนเงินระหว่างประเทศ ภายใต้โครงการ Multiple Central Bank Digital Currency Bridge (mBridge) ทั้งนี้ รัฐมนตรีว่าการกระทรวงการคลังเห็นควรให้มีการประชุมกลุ่มย่อยในระดับเจ้าหน้าที่ของไทยและเขตบริหารพิเศษฮ่องกง เพื่อขับเคลื่อนโครงการความร่วมมือให้เป็นรูปธรรมมากขึ้น
กองนโยบายเศรษฐกิจกระหว่างประเทศ สํานักงานเศรษฐกิจการคลัง
โทร 0-2273-9020 ต่อ 3684
รัฐบาลไทย-ข่าวทำเนียบรัฐบาล-ครม.เห็นชอบปรับปรุงมาตรการส่งออกไม้ ห้ามส่งออกไม้พะยูง เพิ่มไม้บางชนิดต้องขออนุญาตหรือมีหนังสือรับรองก่อนส่งออก
วันพุธที่ 18 มกราคม 2566
18/01/2566
ครม.เห็นชอบปรับปรุงมาตรการส่งออกไม้ ห้ามส่งออกไม้พะยูง เพิ่มไม้บางชนิดต้องขออนุญาตหรือมีหนังสือรับรองก่อนส่งออก
ครม.เห็นชอบปรับปรุงมาตรการส่งออกไม้ ห้ามส่งออกไม้พะยูง เพิ่มไม้บางชนิดต้องขออนุญาตหรือมีหนังสือรับรองก่อนส่งออก
วันนี้ (18 ม.ค.66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 17 มกราคม 2566 ว่า ครม.เห็นชอบร่างประกาศกระทรวงพาณิชย์ เรื่อง กําหนดให้ไม้พะยูงเป็นสินค้าที่ต้องห้าม ให้ไม้ท่อน ไม้แปรรูปและไม้ล้อมบางชนิด เป็นสินค้าที่ต้องขออนุญาต และให้สิ่งประดิษฐ์ของไม้และถ่านไม้เป็นสินค้าที่ต้องมีหนังสือรับรองการส่งออกไปนอกราชอาณาจักร พ.ศ. .... ตามที่กระทรวงพาณิชย์เสนอ โดยมีสาระสําคัญเป็นการปรับปรุงมาตรการการส่งออกไม้ท่อน ไม้แปรรูป ไม้ล้อมบางชนิด สิ่งประดิษฐ์ของไม้และถ่านไม้ออกไปนอกราชอาณาจักร เพื่อให้เหมาะสมและสอดคล้องกับสถานการณ์ปัจจุบัน โดยยกเลิกประกาศกระทรวงพาณิชย์รวม 2 ฉบับ คือ ประกาศกระทรวงพาณิชย์ เรื่อง การส่งถ่านไม้ออกไปนอกราชอาณาจักร พ.ศ.2549 ลงวันที่ 17 มีนาคม 2549 และประกาศกระทรวงพาณิชย์ เรื่อง กําหนดให้ไม้เป็นสินค้าที่ต้องขออนุญาตในการส่งออกไปนอกราชอาณาจักร พ.ศ.2555 ลงวันที่ 11 เมษายน 2555 พร้อมทั้งปรับปรุงมาตรการส่งออก ดังนี้
1.สินค้าที่ต้องขออนุญาตในการส่งออกไปนอกราชอาณาจักร ได้แก่ 1)ไม้ท่อน เช่น ไม้ฟืน ไม้เสาเข็ม และไม้เสารั้ว 2) ไม้แปรรูป เช่น ไม้ซีก ไม้หมอนรถไฟหรือรถราง และไม้ปาร์เกต์ 3) ไม้ล้อมบางชนิด เช่น ต้นจําปีป่า ต้นตะเคียนทอง และต้นจันทน์หอม (เพิ่มไม้ล้อมบางชนิดใหม่ จากเดิมไม่มี เพื่อให้ครอบคลุมไม้ทุกประเภท)
2.สินค้าที่ต้องมีหนังสือรับรองเพื่อการค้าหรือการส่งออกตามกฎหมายว่าด้วยป่าไม้ เพื่อแสดงต่อศุลกากรประกอบการส่งออกไปนอกราชอาณาจักร ได้แก่ 1) สิ่งประดิษฐ์ของไม้ เช่น ตู้ เตียง และเก้าอี้ (เพิ่มสิ่งประดิษฐ์ของไม้ จากเดิมไม่มี เพื่อสร้างความเชื่อมั่นให้แก่ประเทศคู่ค้าว่าเป็นผลิตภัณฑ์ที่ถูกต้องตามกฎหมาย) 2) ถ่านไม้ (จากเดิมต้องขออนุญาต เปลี่ยนเป็นใช้หนังสือรับรอง)
3.กําหนดให้ไม้พะยูงท่อน ไม้พะยูงแปรรูป ไม้พะยูงล้อม และสิ่งประดิษฐ์ที่ทําจากไม้พะยูง เป็นสินค้าห้ามส่งออกไปนอกราชอาณาจักร
4.กําหนดข้อยกเว้น กรณีการนําไม้ท่อน ไม้แปรรูป ไม้ล้อม สิ่งประดิษฐ์ของไม้ และถ่านไม้ ติดตัวออกไปเพื่อใช้เฉพาะตัว หรือนําออกไปเพื่อเป็นตัวอย่างในปริมาณเท่าที่จําเป็น ไม่ต้องขออนุญาตหรือขอหนังสือรับรองในการส่งออกไปนอกราชอาณาจักร และการส่งออกไม้ยางพารา (ไม่จํากัดปริมาณ) ได้รับยกเว้น ไม่ต้องขออนุญาต (จากเดิมต้องขออนุญาต และการส่งออกไม่จํากัดปริมาณ เนื่องจากไม้ยางพาราเป็นไม้ปลูก ไม่มีการลักลอบตัด)
5.ระบุพิกัดศุลกากรของไม้แต่ละประเภทในบัญชีท้ายร่างประกาศตามคําขอของกรมศุลกากร เพื่ออํานวยความสะดวกให้แก่ผู้ส่งออกไม้และเจ้าหน้าที่ประจําด่านศุลกากร
6.กําหนด คํานิยาม เช่น ไม้ล้อม หมายความว่า ไม้ยืนต้นเฉพาะที่มีชื่อหรือชนิดตรงกับไม้หวงห้ามตามกฎหมายว่าด้วยป่าไม้ ที่มีชีวิตที่ถูกขุดล้อมขึ้นมาทั้งราก เพื่อให้สามารถเคลื่อนย้ายไปปลูกในสถานที่แห่งอื่นได้ เช่น ต้นจําปีป่า ต้นตะเคียนทอง ต้อนประดู่ และต้นจันหอม
ทั้งนี้ ร่างประกาศกระทรวงพาณิชย์ จะมีผลใช้บังคับเมื่อพ้นกําหนด 90 วันนับแต่วันที่ประกาศในราชกิจจานุเบกษาเป็นต้นไป
----------------
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’เปิดอบรมสร้างการรับรู้เครือข่ายอาสาสมัครแรงงาน มุ่งขับเคลื่อนนโยบายป้องกันการค้ามนุษย์ด้านแรงงานสู่การปฏิบัติ
วันอังคารที่ 17 มกราคม 2566
17/01/2566
รมว.สุชาติ ส่ง ‘ที่ปรึกษา’เปิดอบรมสร้างการรับรู้เครือข่ายอาสาสมัครแรงงาน มุ่งขับเคลื่อนนโยบายป้องกันการค้ามนุษย์ด้านแรงงานสู่การปฏิบัติ
รมว.สุชาติ ส่ง ‘ที่ปรึกษา’เปิดอบรมสร้างการรับรู้เครือข่ายอาสาสมัครแรงงาน มุ่งขับเคลื่อนนโยบายป้องกันการค้ามนุษย์ด้านแรงงานสู่การปฏิบัติ
วันที่17มกราคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการอบรมสร้างการรับรู้การขับเคลื่อนนโยบายสําคัญของกระทรวงแรงงานด้านการป้องกันและแก้ไขปัญหาการค้ามนุษย์ด้านแรงงานภายใต้โครงการป้องกันและแก้ไขปัญหาการค้ามนุษย์ด้านแรงงานและการส่งเสริมการยกระดับคุณภาพชีวิตแรงงานนอกระบบภายใต้โครงการบริหารจัดการแรงงานนอกระบบแรงงานสูงอายุและแรงงานพิการจังหวัดสมุทรสงครามประจําปีงบประมาณพ.ศ.2566โดยมีนางรภัสสาพานิกุลแรงงานจังหวัดสมุทรสงครามกล่าวรายงานวัตถุประสงค์การจัดงานหัวหน้าส่วนราชการหน่วยงานในสังกัดกระทรวงแรงงานจังหวัดสมุทรสงครามและผู้เข้าร่วมการฝึกอบรมร่วมต้อนรับณห้องประชุมชั้น1สํานักงานพัฒนาฝีมือแรงงานสมุทรสงคราม
นางธิวัลรัตน์กล่าวว่ากระทรวงแรงงานเป็นหน่วยงานหลักที่มีภารกิจในการขับเคลื่อนเศรษฐกิจและดูแลกําลังแรงงานของประเทศให้มีงานทํามีอาชีพมีรายได้ได้รับสิทธิประโยชน์คุ้มครองตามกฎหมายและมีคุณภาพชีวิตที่ดีขึ้นเพื่อให้สอดคล้องกับแนวทางการพัฒนาประเทศที่มุ่งไปสู่“ความมั่นคงมั่งคั่งยั่งยืน”สําหรับทั้งสองโครงการดังกล่าวสํานักงานแรงงานจังหวัดสมุทรสงครามได้บูรณาการจัดขึ้นเพื่อสร้างกลไกในการขับเคลื่อนการป้องกันและแก้ไขปัญหาการบังคับใช้แรงงานหรือบริการและการค้ามนุษย์ด้านแรงงานรวมทั้งเพื่อติดตามผลการดําเนินงานป้องกันและแก้ไขปัญหาการบังคับใช้แรงงานหรือบริการและการค้ามนุษย์ด้านแรงงานให้บรรลุผลสําเร็จตามนโยบายรัฐบาลอย่างเป็นรูปธรรมตลอดจนเพื่อบริหารจัดการให้แรงงานนอกระบบแรงงานสูงอายุและแรงงานพิการได้รับการส่งเสริมคุ้มครองและพัฒนามีโอกาสในการประกอบอาชีพมีงานทํามีรายได้และมีคุณภาพชีวิตที่ดี
“ขอขอบคุณเครือข่ายภาคประชาชนอาสาสมัครแรงงานและหน่วยบริการชุมชนแรงงานนอกระบบที่เป็นพลังสําคัญในการขับเคลื่อนภารกิจกระทรวงแรงงานไปสู่พื้นที่โครงการนี้จะทําให้ผู้เข้ารับการอบรมได้รับความรู้ความเข้าใจเพื่อขับเคลื่อนกลไกเชิงนโยบายในการป้องกันและแก้ไขปัญหาการค้ามนุษย์ด้านแรงงานไปสู่การปฏิบัติและโครงการบริหารจัดการแรงงานนอกระบบนําความรู้ไปขยายผลต่อยอดเพื่อพัฒนาและยกระดับคุณภาพชีวิตให้ดียิ่งขึ้นต่อไป”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
17มกราคม2566
รัฐบาลไทย-ข่าวทำเนียบรัฐบาล-ธอส. จัดเงินฝากออมทรัพย์ Happy Savings อัตราดอกเบี้ยสูงสุด 2.25% ต่อปี เอาใจคนรักการออมในงานมหกรรมร่วมใจแก้หนี้ฯ ครั้งที่ 4 จ.ชลบุรี
วันพุธที่ 18 มกราคม 2566
18/01/2566
ธอส. จัดเงินฝากออมทรัพย์ Happy Savings อัตราดอกเบี้ยสูงสุด 2.25% ต่อปี เอาใจคนรักการออมในงานมหกรรมร่วมใจแก้หนี้ฯ ครั้งที่ 4 จ.ชลบุรี
ธอส.  เอาใจคนรักการออม จัดทําผลิตภัณฑ์เงินฝากออมทรัพย์อัตราดอกเบี้ยสูงที่งาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ระหว่างวันที่ 20-22 มกราคม 2566 ณ ศาลาประชาคมเทศบาลเมืองบ้านสวน จ.ชลบุรี
ธนาคารอาคารสงเคราะห์ (ธอส.) เอาใจคนรักการออม จัดทําผลิตภัณฑ์เงินฝากออมทรัพย์อัตราดอกเบี้ยสูงที่งาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ระหว่างวันที่ 20-22 มกราคม 2566 ณ ศาลาประชาคมเทศบาลเมืองบ้านสวน จ.ชลบุรี เพื่อให้ประชาชนมีทางเลือกในการออมมากขึ้น กับเงินฝากออมทรัพย์ Happy Savings โดยผู้เปิดบัญชีจะได้รับอัตราดอกเบี้ยสูงถึง 2.25% ต่อปี (นับตั้งแต่วันที่เปิดบัญชีถึงวันที่ 31 มีนาคม 2569) พิเศษ! บุคคลธรรมดาได้รับการยกเว้นภาษีดอกเบี้ยเงินฝาก (อัตราดอกเบี้ยเทียบเท่ากับได้รับอัตราดอกเบี้ยเงินฝากประจํา 2.65% ต่อปี) พิเศษชั้นที่ 2!! จองสิทธิ์ภายในงานและเปิดบัญชี ตั้งแต่ 500,000 บาท ขึ้นไป ต่อรายการ รับฟรี กระเป่าสะพายใบเล็ก 1 ราย/1 ใบ ณ สาขาในจังหวัดที่ธนาคารกําหนดภายในวันที่ 29 มกราคม 2566 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL , Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-สธ.เตรียมของบกลาง 7.1 พันล้านบาท จ่ายค่าตอบแทนเสี่ยงภัยโควิดค้างจ่ายและค่ารักษากลุ่มไร้สิทธิ
วันพุธที่ 18 มกราคม 2566
สธ.เตรียมของบกลาง 7.1 พันล้านบาท จ่ายค่าตอบแทนเสี่ยงภัยโควิดค้างจ่ายและค่ารักษากลุ่มไร้สิทธิ
รองปลัดกระทรวงสาธารณสุข เผยยอดสรุปคําขอรับการสนับสนุนงบกลาง ปี 2566 รวม 7.1 พันล้านบาทเป็นค่าตอบแทนเสี่ยงภัยโควิด 19 ค้างจ่าย ของบุคลากรทั้งในและนอกสังกัดกระทรวง 6.95 พันล้านบาท และค่ารักษาโควิดกรณีคนต่างด้าว/ไร้รัฐ 230 ล้านบาท
รองปลัดกระทรวงสาธารณสุข เผยยอดสรุปคําขอรับการสนับสนุนงบกลาง ปี 2566 รวม 7.1 พันล้านบาทเป็นค่าตอบแทนเสี่ยงภัยโควิด 19 ค้างจ่าย ของบุคลากรทั้งในและนอกสังกัดกระทรวง 6.95 พันล้านบาท และค่ารักษาโควิดกรณีคนต่างด้าว/ไร้รัฐ 230 ล้านบาท ย้ําต้องมีหลักฐานการปฏิบัติงานที่ถูกต้องครบถ้วนเพื่อประกอบการเสนอสํานักงบประมาณต่อไป
วันนี้ (18 มกราคม 2566) ที่กระทรวงสาธารณสุข จ.นนทบุรี นพ.ทวีศิลป์ วิษณุโยธิน รองปลัดกระทรวงสาธารณสุข กล่าวภายหลังเป็นประธานการประชุมกรณีขอรับการสนับสนุนงบประมาณค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 (ส่วนค้างจ่ายปี 2565) ว่า มติ ครม.เมื่อวันที่ 13 กันยายน 2565 ให้กระทรวงสาธารณสุขยุติการเบิกจ่ายค่าตอบแทนเสี่ยงภัยบุคลากรทางการแพทย์และสาธารณสุขและค่ารักษาพยาบาล กรณีโรคโควิด 19 เพื่อให้สอดคล้องกับมติคณะกรรมการโรคติดต่อแห่งชาติ ที่ปรับโรคโควิด 19 เป็นโรคติดต่อที่ต้องเฝ้าระวัง ตั้งแต่วันที่ 1 ตุลาคม 2565 อย่างไรก็ตาม ยังมีค่าตอบแทนเสี่ยงภัยโควิด 19 ช่วงก่อนถึงวันที่ 1 ตุลาคม ที่ค้างจ่ายอีกจํานวนหนึ่ง จึงให้หน่วยงานต้นสังกัดของบุคลากรทางการแพทย์ที่ปฏิบัติงานโควิด 19 ส่งข้อมูลมาส่วนกลางเพื่อจัดทําคําขอจัดสรรงบกลาง เนื่องจากสิ้นสุดระยะเวลาการใช้จ่ายงบส่วนเงินกู้แล้วตั้งแต่วันที่ 31 ธันวาคม 2565 ตามที่ พ.ร.ก.เงินกู้กําหนด ซึ่งหน่วยงานต่างๆ ได้จัดส่งรายละเอียดมาแล้ว
นพ.ทวีศิลป์กล่าวต่อว่า วันนี้ที่ประชุมได้รับทราบสรุป (ร่าง) รายละเอียดการทําคําของบประมาณรายจ่ายประจําปีงบประมาณ 2566 ค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด 19 (ค้างจ่ายปีงบประมาณ 2565) ทั้งในสังกัดและนอกกระทรวงสาธารณสุข ซึ่งเป็นการยืนยันยอดสุดท้าย รวมทั้งสิ้น 7,181,616,699.04 บาท แบ่งเป็น ค่ารักษาพยาบาลของผู้ป่วย (คนต่างด้าว/ไร้รัฐ) กรณีไม่มีสิทธิสวัสดิการภาครัฐ ในช่วงมกราคม - กันยายน 2565 รวม 230,872,030 บาท และค่าตอบแทนค้างจ่าย จํานวน 6,950,744,669.04 บาท ได้แก่
1.ค่าตอบแทนเสี่ยงภัยค้างจ่าย ปีงบประมาณ 2564 (กรกฎาคม-กันยายน 2564) ของบุคลากรสํานักงานปลัดกระทรวงสาธารณสุข จํานวน 3,950,875 บาท 2.ค่าตอบแทนเสี่ยงภัยค้างจ่ายปีงบประมาณ 2565 (ตุลาคม 2564 - กันยายน 2565) รวม 6,932,790,669.04 บาท เป็นในสังกัดกระทรวงสาธารณสุข 4,712,115,288.62 บาท และนอกสังกัด 2,220,675,380.42 บาท และ 3.ค่าตอบแทนค้างจ่ายเจ้าหน้าที่ปฏิบัติงานฉีดวัคซีนโควิด 19 นอกสถานพยาบาล ของกรมการแพทย์ เดือนกรกฎาคม - กันยายน 2565 จํานวน 14,003,125 บาท โดยแต่ละหน่วยงานจะต้องส่งรายละเอียดหลักฐานการปฏิบัติงานเพื่อประกอบคําของบประมาณ โดยที่ประชุมเห็นชอบให้ดําเนินการขอรับการสนับสนุนงบประมาณ (งบกลาง) จากสํานักงบประมาณ ตามกรอบระยะเวลาที่วางไว้ต่อไป
********************************* 18 มกราคม 2566
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ บริษัท แกร็บแท็กซี่ (ประเทศไทย) จำกัด เข้าพบเพื่อสวัสดีปีใหม่และรับทราบนโยบายของกระทรวงคมนาคม
วันพุธที่ 18 มกราคม 2566
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ บริษัท แกร็บแท็กซี่ (ประเทศไทย) จํากัด เข้าพบเพื่อสวัสดีปีใหม่และรับทราบนโยบายของกระทรวงคมนาคม
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ บริษัท แกร็บแท็กซี่ (ประเทศไทย) จํากัด เข้าพบเพื่อสวัสดีปีใหม่และรับทราบนโยบายของกระทรวงคมนาคมที่เกี่ยวข้องกับการให้บริการรถยนต์รับจ้างผ่านระบบอิเล็กทรอนิกส์
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้นางสาวญานิชชณัฏฐ์ เฉลิมเตียรณ ผู้อํานวยการฝ่ายรัฐกิจสัมพันธ์ บริษัท แกร็บแท็กซี่ (ประเทศไทย) จํากัด เข้าพบเพื่อสวัสดีปีใหม่และรับทราบนโยบายของกระทรวงคมนาคมที่เกี่ยวข้องกับการให้บริการรถยนต์รับจ้างผ่านระบบอิเล็กทรอนิกส์ โดยมี นางสิริรัตน์ วีรวิศาล รองอธิบดีกรมการขนส่งทางบก นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม และเจ้าหน้าที่ที่เกี่ยวข้องเข้าร่วม ในวันที่ 18 มกราคม 2566 ณ ห้องประชุมกระทรวงคมนาคม
เลขานุการรัฐมนตรีว่าการกระทรวงคมนาคม ได้กล่าวขอบคุณและอวยพรปีใหม่กับผู้บริหารบริษัท แกร็บแท็กซี่ (ประเทศไทย) จํากัด และกล่าวว่ารัฐมนตรีว่าการกระทรวงคมนาคม ได้ให้ความสําคัญในเรื่องการให้บริการรถยนต์รับจ้างผ่านระบบอิเล็กทรอนิกส์ และให้กรมการขนส่งทางบก (ขบ.) ปฏิบัติตามกฎหมาย ระเบียบ และหลักธรรมาภิบาล พร้อมทั้งให้ ขบ. เป็นตัวกลางระหว่างกลุ่มรถจักรยานยนต์กับ ผู้ให้บริการแอปพลิเคชันให้บ่อยมากขึ้น เพื่อให้มีการรับฟังพูดคุยและหาทางออกร่วมกัน
รัฐบาลไทย-ข่าวทำเนียบรัฐบาล-ออมสินเตือนประชาชนเพิ่มความระมัดระวัง หลังมีผู้เสียหายมากขึ้นจากมิจฉาชีพใช้กลอุบายหลอกลวงสารพัดรูปแบบ
วันพุธที่ 18 มกราคม 2566
18/01/2566
ออมสินเตือนประชาชนเพิ่มความระมัดระวัง หลังมีผู้เสียหายมากขึ้นจากมิจฉาชีพใช้กลอุบายหลอกลวงสารพัดรูปแบบ
ขณะนี้มีกลุ่มมิจฉาชีพใช้กลอุบายหลากหลายสารพัดรูปแบบหลอกลวงประชาชนทําให้มีผู้เสียหายเพิ่มมากขึ้น ทั้งการส่งข้อความเข้าโทรศัพท์มือถือล่อลวงว่าได้รับวงเงินฟรีโดยให้กดลิงก์เพื่อดูดข้อมูลและเงินในบัญชี หรือแอบอ้างชื่อและโลโก้ของธนาคารทําโฆษณาหลอกลวง
รายงานข่าวจากธนาคารออมสิน แจ้งว่า ขณะนี้ได้มีกลุ่มมิจฉาชีพใช้กลอุบายหลากหลายสารพัดรูปแบบหลอกลวงประชาชนทําให้มีผู้เสียหายเพิ่มมากขึ้น ทั้งการส่งข้อความเข้าโทรศัพท์มือถือล่อลวงว่าได้รับวงเงินฟรีโดยให้กดลิงก์เพื่อดูดข้อมูลและเงินในบัญชี หรือ การแอบอ้างชื่อและโลโก้ของธนาคารทําโฆษณาหลอกลวงบนโซเชียลมีเดีย หากหลงเชื่อลงทะเบียนผ่านช่องทางต่าง ๆ ไม่ว่าจะเป็น Facebook Line ทางโทรศัพท์มือถือ ทั้งที่เป็นส่งมาทางข้อความหรือแก๊งคอลเซ็นเตอร์โทร.เข้า ประชาชนจะสูญเสียเงินแบบไม่ทันตั้งตัว โดยที่ธนาคารหรือหน่วยงานรัฐไม่อาจช่วยเหลือป้องกันใด ๆ ได้ทัน
ดังนั้น จึงขอย้ําเตือนให้ลูกค้าและประชาชนเพิ่มความระมัดระวังให้มากยิ่งขึ้น ไม่พูดคุยโทรศัพท์กับคนที่ไม่รู้จัก อย่าหลงเชื่อกดรับสิทธิ์จากลิงก์เงินกู้ผ่าน SMS หรือ Line ในเฟซบุ๊ก ไม่ดาวน์โหลดโปรแกรมนอกเหนือจากแหล่งที่ได้รับการควบคุมและรับรองความปลอดภัยจากผู้พัฒนาระบบปฏิบัติการที่เป็น Official Store อาทิ Play Store หรือ App Store ไม่กรอกข้อมูลส่วนตัว เลขรหัส OTP เลขที่บัญชีเงินฝาก เลขบัตรประจําตัวประชานชนในแอปพลิเคชันที่ส่งมาให้โดยที่ไม่รู้จักเด็ดขาด อัพเดท Mobile Banking ให้เป็นเวอร์ชันล่าสุดอยู่เสมอ และขอย้ําอีกครั้งว่าธนาคารไม่มีนโยบายสอบถามข้อมูลส่วนบุคคลจากลูกค้าและไม่มีนโยบายแจ้งอนุมัติสินเชื่อให้ทํารายการผ่าน SMS หรือ Line ในเฟซบุ๊ก ทั้งนี้ ธนาคารได้มีการปรับปรุงพัฒนาระบบรักษาความปลอดภัยบน Mobile Banking อย่างต่อเนื่อง ขอให้สังเกต Line Official Account ของจริงจะปรากฏโล่สีเขียวหรือโล่สีน้ําเงินตรงกลางมีดาวสีขาว และขอให้ประชาชนติดตามข่าวสารที่ถูกต้องผ่านช่องทางต่างๆ ของธนาคารออมสิน อาทิ เว็บไซต์ธนาคารออมสิน www.gsb.or..th , แอปพลิเคชั่น MyMo , Social Media ช่องทาง GSB Society , GSB NOW หากผู้ใดพบพฤติกรรมเป็นที่น่าสงสัยไปในทางแอบอ้างหรือทุจริตหลอกลวง ให้รีบแจ้งธนาคารทาง GSB Contact Center โทร.1115
สําหรับประชาชนที่ได้รับความเดือดร้อนเกี่ยวกับอาชญากรรมทางเทคโนโลยี สามารถขอคําแนะนําได้ที่ กองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) โทร.1441(ตลอด 24 ชั่วโมง) และเพื่อความรวดเร็วในการยับยั้งความเสียหายและติดตามผู้ก่อเหตุควรแจ้งความ Online ทางเว็บไซต์สํานักงานตํารวจแห่งชาติ https://www.thaipoliceonline.com ทันทีจะทําให้เจ้าหน้าที่ตํารวจสามารถประสานงานไปยังธนาคารที่เกี่ยวข้องได้โดยเร็ว
รัฐบาลไทย-ข่าวทำเนียบรัฐบาล-อธิบดีกรมการขนส่งทางราง ลงพื้นที่ตรวจความพร้อมการย้ายสถานีปลายทางรถไฟเชิงพาณิชย์
วันพุธที่ 18 มกราคม 2566
อธิบดีกรมการขนส่งทางราง ลงพื้นที่ตรวจความพร้อมการย้ายสถานีปลายทางรถไฟเชิงพาณิชย์
จากสถานีกรุงเทพ (หัวลําโพง) มาเป็นสถานีกลางกรุงเทพอภิวัฒน์
เมื่อวันที่ 18 ม.ค. 2566 ดร.พิเชฐ คุณาธรรมรักษ์ อธิบดีกรมการขนส่งทางรางและเจ้าหน้าที่กรมการขนส่งทางราง กระทรวงคมนาคม ลงพื้นที่สํารวจและติดตามข้อเสนอแนะจากการตรวจประเมินคุณภาพสถานีกลางกรุงเทพอภิวัฒน์ และสถานีบนแนวเส้นทางรถไฟสายเหนือ สายตะวันออกเฉียงเหนือ และสายใต้ เพื่อประเมินความพร้อมในการให้บริการ และการเปลี่ยนถ่ายขบวนรถไฟเชิงพาณิชย์ ในกรณีย้ายสถานีต้นทาง/ปลายทางของขบวนรถไฟเชิงพาณิชย์สายเหนือ สายตะวันออกเฉียงเหนือและสายใต้จากสถานีกรุงเทพ (หัวลําโพง) มายังสถานีกลางกรุงเทพอภิวัฒน์
โดยในการลงพื้นที่ ขร. ครั้งนี้ ได้ดําเนินการซักซ้อมผู้แทนการรถไฟแห่งประเทศไทย ผู้แทนบริษัท รถไฟฟ้า รฟท. จํากัด และผู้แทนบริษัท ทางด่วนและรถไฟฟ้ากรุงเทพ จํากัด (มหาชน) ในภาพรวมสําหรับเตรียมการรองรับผู้โดยสาร ตั้งแต่ทางเข้า-ออก จุดจําหน่ายตั๋วโดยสาร ที่พักคอย สิ่งอํานวยความสะดวกต่าง ๆ เช่น ลิฟต์ บันไดเลื่อน รวมถึงความพร้อมของสถานีในการรองรับผู้โดยสารรถไฟเชิงพาณิชย์ที่เปลี่ยนจากการใช้สถานีระดับพื้นเป็นสถานียกระดับ
การติดตามดังกล่าวเป็นความตั้งใจที่จะยกระดับมาตรฐานการให้บริการขนส่งทางราง ให้สามารถรองรับการใช้บริการของประชาชนได้อย่างสะดวก ปลอดภัย และเท่าเทียมในระบบรถไฟชานเมือง รถไฟระหว่างเมือง ตลอดจนระบบการเดินทางเชื่อมต่อรอบสถานีรถไฟฟ้าชานเมือง (สายสีแดง) และรถไฟฟ้าสายเฉลิมรัชมงคล (สายสีน้ําเงิน)
ทั้งนี้ กระทรวงคมนาคมได้กําหนดมาตรการในการอํานวยความสะดวกให้แก่ผู้โดยสารที่ได้รับผลกระทบจากการปรับย้ายสถานี สําหรับผู้โดยสารรถไฟทางไกลได้จัดให้มีรถโดยสาร (Shuttle bus) ให้บริการฟรี เพื่อเชื่อมต่อระหว่างสถานีกลางกรุงเทพอภิวัฒน์ และสถานีกรุงเทพ (หัวลําโพง) ตลอดจนผู้โดยสารรถไฟทางไกล และผู้โดยสารรถไฟชานเมืองประเภทตั๋วเดือน สามารถนําตั๋วโดยสาร แสดงให้เจ้าหน้าที่เพื่อขึ้นรถไฟชานเมืองสายสีแดง โดยไม่มีค่าใช้จ่ายในช่วงระยะเวลาเปลี่ยนถ่าย ตามนโยบาย นายศักดิ์สยาม ชิดชอบรัฐมนตรีว่าการกระทรวงคมนาคม
ซึ่งรถไฟทางไกลจะเริ่มให้บริการที่สถานีกลางกรุงเทพอภิวัฒน์ตั้งแต่วันพฤหัสบดีที่ 19 มกราคม 2566 โดยจะเริ่มให้บริการเที่ยวปฐมฤกษ์ ในเวลา 13.19 น.
ติดต่อสอบถามรายละเอียดเพิ่มเติมได้ที่
กลุ่มประชาสัมพันธ์ กรมการขนส่งทางราง (ขร.)
โทรศัพท์ 0 2164 2607 Website www.drt.go.th
รัฐบาลไทย-ข่าวทำเนียบรัฐบาล-บขส. จับมือ OR ลงนามสัญญาซื้อขายไฟฟ้าจากพลังงานแสงอาทิตย์ (Solar Rooftop) บริเวณพื้นที่อาคารสำนักงานและอาคารผู้โดยสารฯ สถานีรังสิต
วันพุธที่ 18 มกราคม 2566
บขส. จับมือ OR ลงนามสัญญาซื้อขายไฟฟ้าจากพลังงานแสงอาทิตย์ (Solar Rooftop) บริเวณพื้นที่อาคารสํานักงานและอาคารผู้โดยสารฯ สถานีรังสิต
.....
วันนี้ (18 มกราคม 2566) เวลา 14.00 น. นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม และนายทรงพล เทพนําโสมนัสส์ รองประธานเจ้าหน้าที่บริหารด้านธุรกิจเอนเนอร์ยี่โซลูชัน บริษัท ปตท.น้ํามันและการค้าปลีก จํากัด (มหาชน) หรือ OR ร่วมลงนามสัญญาซื้อขายไฟฟ้าจากพลังงานแสงอาทิตย์ (Solar Rooftop) บริเวณพื้นที่รังสิต โดยมีนายกุณฑล ฉายศิริ ผู้ช่วยกรรมการผู้จัดการใหญ่ ฝ่ายบริหารการเดินรถ บขส. และนายนพพร พรวาณิชเจริญ ผู้จัดการฝ่ายตลาดเอนเนอร์ยี โซลูชัน OR ร่วมเป็นสักขีพยาน ณ ห้องประชุม 1 ชั้น 4 อาคารสถานีขนส่งผู้โดยสารกรุงเทพ (จตุจักร)
ทั้งนี้ โครงการซื้อขายไฟฟ้าจากพลังงานแสงอาทิตย์ (Solar Rooftop) สําหรับพื้นที่รังสิต ทาง OR จะเป็นผู้ลงทุนติดตั้งระบบ Solar Rooftop และอุปกรณ์ต่าง ๆ ของระบบไฟฟ้าที่เกี่ยวข้องรวมทั้งบํารุงรักษาตลอดอายุสัญญา เพื่อจ่ายกระแสไฟฟ้าบริเวณสถานีเดินรถรังสิตและสํานักซ่อมบํารุงและตรวจสภาพรถรังสิต ซึ่งเป็นการต่อยอดความร่วมมือของทั้ง 2 องค์กร ในด้านพลังงานทางเลือกและพลังงานสะอาดที่เป็นมิตรต่อสิ่งแวดล้อม ที่จะตอบสนองต่อการเปลี่ยนแปลงทางธุรกิจ และสถานการณ์โลกที่มีความเกี่ยวข้องกับการใช้พลังงานอย่างยั่งยืนต่อไปในอนาคต รวมทั้งทําให้ บขส. สามารถลดค่าใช้จ่าย ค่าสาธารณูปโภคตลอดระยะเวลาสัญญา เป็นเงินกว่า 4.3 ล้านบาท
รัฐบาลไทย-ข่าวทำเนียบรัฐบาล-ครม. เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไปอีก 4 เดือน
วันพุธที่ 18 มกราคม 2566
18/01/2566
ครม. เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 4 เดือน
ผลการประชุม ครม. เมื่อวันที่ 17 ม.ค.2566 เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 4 เดือน มีผลตั้งแต่วันที่ 21 ม.ค.2566 ถึง 20 พ.ค.2566 เพื่อเป็นการบรรเทาความเดือดร้อนที่จะเกิดกับพี่น้องประชาชน
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 17 มกราคม 2566 เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 4 เดือน มีผลตั้งแต่วันที่ 21 มกราคม 2566 ถึง 20 พฤษภาคม 2566 เพื่อเป็นการบรรเทาความเดือดร้อนที่จะเกิดกับพี่น้องประชาชน และเพื่อให้กลไกทางเศรษฐกิจของประเทศขับเคลื่อนได้ แม้ว่าการปรับลดอัตราภาษีสรรพสามิตในครั้งนี้ จะส่งผลให้รัฐสูญเสียรายได้ก็ตาม
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวเพิ่มเติมว่า เพื่อให้วัตถุประสงค์ของการปรับลดอัตราภาษีสรรพสามิตน้ํามันดีเซลลงในครั้งนี้ สามารถส่งผ่านไปถึงประชาชนโดยตรง และส่งผ่านถึงการลดต้นทุนของสินค้าและบริการได้ กระทรวงการคลังมีความเห็นเพิ่มเติมว่า กองทุนน้ํามันเชื้อเพลิงควรพิจารณาการบริหารจัดการเสถียรภาพของราคาน้ํามันดีเซลและสถานะทางการเงินของกองทุนฯ ให้เหมาะสม โดยพิจารณาปรับลดราคาขายปลีกน้ํามันดีเซลทันที 1 - 2 บาทต่อลิตร และบริหารจัดการให้ราคาขายปลีกน้ํามันดีเซล อยู่ในช่วงระหว่างราคา 33 – 35 บาทต่อลิตร ประกอบกับพิจารณาจัดเก็บเงินเข้ากองทุนในอัตราที่แตกต่างกัน ระหว่างประเภทน้ํามันดีเซล รวมทั้งพิจารณาความเป็นได้ในวิธีการนําเทคโนโลยี เช่น แอพพลิเคชั่น หรือบัตรส่วนลดมาใช้ในการอุดหนุนราคาน้ํามันในอนาคตเพื่อให้สามารถดําเนินการได้เฉพาะกลุ่มเป้าหมาย
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวสรุปว่า การปรับลดอัตราภาษีสรรพสามิตน้ํามันดีเซลลงเพื่อช่วยบรรเทาความเดือดร้อนให้แก่ประชาชน อย่างไรก็ดี กระทรวงการคลังจะติดตามสถานการณ์ราคาน้ํามันอย่างใกล้ชิด และจะพิจารณาความเหมาะสมของมาตรการต่างๆ เพื่อให้การดําเนินนโยบายช่วยลดค่าครองชีพให้กับประชาชนกลุ่มเปราะบางซึ่งเป็นกลุ่มเป้าหมายที่ได้รับผลกระทบทางเศรษฐกิจ โดยไม่ส่งผลกระทบต่อเสถียรภาพทางการเงินการคลังของประเทศในระยะยาว
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02-2415600-18 ต่อ 552302
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมคณะกรรมการอ้อยและน้ำตาลทราย ครั้งที่ 1/2566
วันอังคารที่ 17 มกราคม 2566
กระทรวงเกษตรฯ เข้าร่วมการประชุมคณะกรรมการอ้อยและน้ําตาลทราย ครั้งที่ 1/2566
กระทรวงเกษตรฯ เข้าร่วมการประชุมคณะกรรมการอ้อยและน้ําตาลทราย ครั้งที่ 1/2566
วันอังคารที่ 17 มกราคม 2565 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 1/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม โดยมี นายณัฐพล รังสิตพล ปลัดกระทรวงอุตสาหกรรม เป็นประธานการประชุมฯ
ที่ประชุมได้หารือและพิจารณาในประเด็น 1) การกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2564/2565 และการนําส่งเงินเข้ากองทุนอ้อยและน้ําตาลทรายตามมาตรา 57 และ 2) การกําหนดอัตราค่าธรรมเนียมเพื่อการบริหารจัดการอุตสาหกรรมอ้อยและน้ําตาลทราย และเพื่อการวิจัยและพัฒนาอุตสาหกรรมอ้อยและน้ําตาลทราย ฤดูการผลิตปี 2564/2565
รัฐบาลไทย-ข่าวทำเนียบรัฐบาล-ไทย-อินเดีย กระชับความร่วมมือการวิจัย ยาและเวชภัณฑ์ รองนายกฯ อนุทิน หนุน 3 ประเด็นด้านสุขภาพเพิ่มจุดแข็ง 2 ประเทศ ชื่นชมอินเดียเป็นประธาน G20 ชูโลกหนึ่งเดียวไม่แบ่งแยกการพัฒนา
วันพุธที่ 18 มกราคม 2566
18/01/2566
ไทย-อินเดีย กระชับความร่วมมือการวิจัย ยาและเวชภัณฑ์ รองนายกฯ อนุทิน หนุน 3 ประเด็นด้านสุขภาพเพิ่มจุดแข็ง 2 ประเทศ ชื่นชมอินเดียเป็นประธาน G20 ชูโลกหนึ่งเดียวไม่แบ่งแยกการพัฒนา
ไทย-อินเดีย กระชับความร่วมมือการวิจัย ยาและเวชภัณฑ์ รองนายกฯ อนุทิน หนุน 3 ประเด็นด้านสุขภาพเพิ่มจุดแข็ง 2 ประเทศ ชื่นชมอินเดียเป็นประธาน G20 ชูโลกหนึ่งเดียวไม่แบ่งแยกการพัฒนา
วันที่ 18 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 17 ม.ค. 66 ระหว่างเข้าร่วมการประชุม World Economic Forum (WEF) ที่เมืองดาวอส-คลอสเตอร์ สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข ได้พบหารือกับ นายมานซุกร์ ลัคมาน มันดาวิยา (Mansukh Laxman Mandaviya) รมว.สวัสดิการสาธารณสุขและครอบครัว (Minister for Health and Family Welfare) และ รมว.เคมีภัณฑ์และปุ๋ย (Minister for Chemicals and Fertilizers) อินเดีย
นายอนุทิน และ นายมานซุกร์ ได้หารือถึงแนวทางที่ไทยและอินเดียจะกระชับความร่วมมือกันเพิ่มขึ้น ในประเด็นสาธารณสุข การวิจัย ยา และเวชภัณฑ์ จากปัจจุบันที่ 2 ประเทศมีความร่วมมือผ่านกรอบพหุภาคีและทวิภาคีต่างๆ ซึ่งเฉพาะความร่วมมือด้านสาธารณสุข ปัจจุบันไทยและอินเดียมีความร่วมมือผ่านบันทึกความร่วมมือ(MOU) 2 ฉบับ ได้แก่ MOU ระหว่างกรมการแพทย์และ Indian Council of Medical Research เพื่อร่วมกันการวิจัยทางสุขภาพและทางการแพทย์ และ MOU ระหว่างกรมการแพทย์แผนไทยและการแพทย์ทางเลือกกับสถาบันอายุรเวทแห่งชาติ เมืองชัยปุระ ในการร่วมมือทางวิชาการสาขาการแพทย์อายุรเวทและการแพทย์แผนไทย
น.ส.ไตรศุลี กล่าวว่า ระหว่างหารือนายอนุทินชื่นชมต่อประเด็นด้านสุขภาพ 3 ประเด็นที่รัฐบาลอินเดียกําลังให้ความสําคัญในขณะนี้ ซึ่งสอดคล้องกับการขับเคลื่อนด้านสุขภาพที่รัฐบาลไทยให้ความสําคัญ และมีความยินดีหากทั้ง 2 ประเทศจะได้ร่วมมือกันทั้ง 3 ประเด็น ได้แก่
1) การป้องกันภาวะฉุกเฉินด้านสุขภาพ การเตรียมการ และการตอบสนอง 2) การแก้ปัญหาด้วยสาธารณสุขดิจิทัลเพื่อเสริมสร้างและพัฒนาการให้บริการสุขภาพเพื่อสนับสนุนหลักประกันสุขภาพถ้วนหน้าและเป้าหมายการพัฒนาที่ยั่งยืน และ 3) การเสริมสร้างความร่วมมือภาคเภสัชกรรม เพื่อให้มีมาตรการตอบโต้ทางการแพทย์ เช่น วัคซีน การบําบัดรักษา และการวินิจฉัย โดยเน้นที่คุณภาพ การเข้าถึง และความสามารถในการจ่ายเงิน
น.ส.ไตรศุลี กล่าวว่า รองนายกรัฐมนตรียังได้ขอบคุณที่รัฐบาลอินเดียได้มอบเครื่องผลิตออกซิเจน (Oxygen Concentrator) จํานวน 300 เครื่อง และวัคซีน Covovax ซึ่งเป็นวัคซีนเทคโนโลยีแบบโปรตีนเบสจํานวน 200,000 โดส แก่รัฐบาลไทยในช่วงที่เกิดการแพร่ระบาดของโควิด19 และได้แลกเปลี่ยนถึงความคืบหน้าในการพัฒนาวัคซีนโควิด19 ในประเทศไทย
พร้อมกันนี้ นายอนุทิน ได้แสดงความยินดีในโอกาสที่อินเดียเข้ารับตําแหน่งเป็นประธาน G20 ในปี 66 และชื่นชมต่อวิสัยทัศน์ของอินเดียในช่วงการเป็นประธาน ที่จะให้ความสําคัญกับหัวข้อ One Earth, One Family, One Future นั่นคือมองโลกเป็นเพียงหนึ่งเดียวโดยไม่ต้องการแบ่งแยกประเทศพัฒนาแล้วกับประเทศกําลังพัฒนา เพื่อการร่วมมือกับทุกประเทศในการสร้างอนาคตที่ดีร่วมกัน โดยอินเดียมีกําหนดจัดประชุมระดับผู้นํา G20 ณ กรุงนิวเดลี ระหว่างวันที่ 9 – 10 ก.ย.66 ซึ่งรองนายกรัฐมนตรีได้อวยพรให้อินเดียประสบความสําเร็จกับการประเป็นประธาน G20 ในปีนี้ด้วย
รัฐบาลไทย-ข่าวทำเนียบรัฐบาล-การประชุมคณะกรรมการน้ำตาลทราย ครั้งที่ 1/2566
วันพุธที่ 18 มกราคม 2566
การประชุมคณะกรรมการน้ําตาลทราย ครั้งที่ 1/2566
กระทรวงเกษตรและสหกรณ์ ร่วมการประชุมคณะกรรมการน้ําตาลทราย ครั้งที่ 1/2566
กระทรวงเกษตรและสหกรณ์ ร่วมการประชุมคณะกรรมการน้ําตาลทราย ครั้งที่ 1/2566
วันพุธที่ 18 มกราคม พ.ศ. 2565 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการน้ําตาลทราย ครั้งที่ 1/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุมสํานักงานคณะกรรมการอ้อยและน้ําตาลทราย ชั้น 1 กระทรวงอุตสาหกรรม โดยมี นายรณรงค์ พูลพิพัฒน์ อธิบดีกรมการค้าต่างประเทศ เป็นประธานการประชุมฯ
ที่ประชุมได้ดําเนินการพิจารณาเลือกประธานกรรมการ รองประธานกรรมการ และเลขานุการคณะกรรมการน้ําตาลทราย เพื่อให้เป็นไปตามพระราชบัญญัติอ้อยและน้ําตาลทราย และร่วมกันหารือและพิจารณาในประเด็น 1) ขอรับสิทธิซื้อน้ําตาลทรายผลิตสินค้าเพื่อการส่งออกปี 2566 2) บริษัท น้ําตาลเกษตรผล จํากัด ขอปรับปรุงบัญชีน้ําตาลทรายดิบชนิดเทกองฤดูการผลิตปี 2563/2564 และปี 2564/2565 (ขาดบัญชี) และ 3) การมอบอํานาจให้บุคคลหนึ่งบุคคลใดกระทํากิจการเฉพาะอย่างแทนประธานคณะกรรมการน้ําตาลทราย
รัฐบาลไทย-ข่าวทำเนียบรัฐบาล-นายกรัฐมนตรีพอใจสัญญาณการลงทุนสดใส ปี 65 ยอดพุ่งทั้งธุรกิจตั้งใหม่ 76,488 ราย มูลค่าธุรกิจ 4.29 แสนล้าน ขณะบีโอไอออกบัตรส่งเสริม 1,490 โครงการ จ่อลงทุน 4.89 แสนล้าน
วันศุกร์ที่ 27 มกราคม 2566
27/01/2566
นายกรัฐมนตรีพอใจสัญญาณการลงทุนสดใส ปี 65 ยอดพุ่งทั้งธุรกิจตั้งใหม่ 76,488 ราย มูลค่าธุรกิจ 4.29 แสนล้าน ขณะบีโอไอออกบัตรส่งเสริม 1,490 โครงการ จ่อลงทุน 4.89 แสนล้าน
นายกรัฐมนตรีพอใจสัญญาณการลงทุนสดใส ปี 65 ยอดพุ่งทั้งธุรกิจตั้งใหม่ 76,488 ราย มูลค่าธุรกิจ 4.29 แสนล้าน ขณะบีโอไอออกบัตรส่งเสริม 1,490 โครงการ จ่อลงทุน 4.89 แสนล้าน มั่นใจส่งผลบวกการจ้างงานหนุนรายได้ประชาชนระยะยาว
วันที่ 27 ม.ค. 66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบข้อมูลด้านการลงทุนที่จากหน่วยงานที่เกี่ยวข้อง ประกอบด้วยยอดธุรกิจตั้งใหม่ จากกรมพัฒนาธุรกิจการค้า กระทรวงพาณิชย์ และยอดขอรับการส่งเสริมการลงทุน การออกบัตรส่งเสริมที่สํานักงานคณะกรรมการส่งเสริมการลงทุน(บีโอไอ) ออกให้แก่นักลงทุนไทยและต่างชาติตลอดปี 2565 ที่เพิ่มขึ้นมากเป็นสัญญาณชี้การลงทุนใหม่ในระยะต่อไป ที่จะนําไปสู่การจ้างงานและการมีงานทําของประชาชนในระยะยาว
“นายกรัฐมนตรีพอใจกับยอดธุรกิจตั้งใหม่และการขอรับส่งเสริมการลงทุนที่เพิ่มขึ้น สะท้อนถึงความเชื่อมั่นของภาคธุรกิจและอุตสาหกรรม ซึ่งการลงทุนใหม่ๆ ที่กําลังจะเกิดขึ้นจะนําไปสู่การจ้างงาน การมีรายได้และกําลังการใช้จ่ายของประชาชนในระยะยาว ซึ่งเป็นเป้าหมายที่นายกรัฐมนตรีและรัฐบาลให้ความสําคัญ”น.ส.ไตรศุลี กล่าว
น.ส.ไตรศุลี กล่าวว่า กรมพัฒนาธุรกิจการค้า รายงานการจดทะเบียนจัดตั้งธุรกิจใหม่ในปี 2565 ทั้งสิ้น 76,488 ราย เพิ่มขึ้น3,530 ราย หรือร้อยละ5 มูลค่าทุนธุรกิจจัดตั้งใหม่ 429,828.81 ล้านบาท เพิ่มขึ้น 200,020.30 ล้านบาท หรือร้อยละ 87.04 เมื่อเทียบกับปี 2564 โดยในจํานวนนี้เป็นการลงทุนภายใต้กฎหมายการประกอบธุรกิจต่างด้าว ของคนต่างชาติที่ได้รับอนุญาต 583 ราย เงินลงทุน 128,774 ล้านบาท และธุรกิจตั้งใหม่ในภาพรวมยังสูงกว่าธุรกิจที่เลิกกิจการหลายเท่า ซึ่งปี 2565 พบว่ามีการเลิกกิจการ 21,880 ราย มูลค่าทุนจดทะเบียน 127,048.39 ล้านบาท
สําหรับปี 2566 กรมพัฒนาธุรกิจการค้าคาดว่ายอดการจดทะเบียนจัดตั้งธุรกิจใหม่จะอยู่ที่ 72,000 – 77,000 รายใกล้เคียงกับปี 2565 ตามการเติบโตของเศรษฐกิจที่คาดว่าจะอยู่ที่ร้อยละ 3-4 การเพิ่มขึ้นของจํานวนนักท่องเที่ยว การลงทุนทั้งภาคเอกซนและภาครัฐ การขยายตัวของการบริโภคภายในประเทศ
น.ส.ไตรศุลี กล่าวว่า ทางด้านโครงการขอรับการส่งเสริมการลงทุนจากทั้งบริษัทสัญชาติไทยและต่างชาติที่เข้ามายังสํานักงานบีโอไอตลอดปี 2565 มีทั้งสิ้น 2,119 โครงการ เพิ่มขึ้นร้อยละร้อยละ 41 เงินลงทุน 664,630 ล้านบาท เพิ่มขึ้นร้อยละ 39 เทียบกับปี 2564 ซึ่งโครงการที่ยื่นขอเข้ามานี้สํานักงานบีโอไอจะทยอยพิจารณาและออกบัตรส่งเสริมและลงทุนตามลําดับต่อไป แต่กลุ่มที่จะมีการลงทุนในระยะเวลาอันใกล้นี้คือกิจการที่บีโอไอได้ออกบัตรส่งเสริมแล้ว ซึ่งในปี 2565 มีทั้งสิ้น 1,490 โครงการ เพิ่มขึ้นร้อยละ 9 มูลค่าเงินลงทุน 489,090 ล้านบาท เพิ่มขึ้นร้อยละ 21 เมื่อเทียบกับปี 2564
รัฐบาลไทย-ข่าวทำเนียบรัฐบาล-รพ.เจ้าพระยาอภัยภูเบศร ร่วมภาคีเครือข่าย พิสูจน์สิทธิ์สถานะกลุ่มคนไทยไร้สิทธิ์ จ.ปราจีนบุรี สร้างโอกาสความเท่าเทียม
วันศุกร์ที่ 27 มกราคม 2566
รพ.เจ้าพระยาอภัยภูเบศร ร่วมภาคีเครือข่าย พิสูจน์สิทธิ์สถานะกลุ่มคนไทยไร้สิทธิ์ จ.ปราจีนบุรี สร้างโอกาสความเท่าเทียม
โรงพยาบาลเจ้าพระยาอภัยภูเบศร ร่วมกับสถาบันนิติวิทยาศาสตร์ สํานักงานยุติธรรมจังหวัดปราจีนบุรี และศูนย์ประสานงานเครือข่ายภาคประชาชน พิสูจน์สิทธิ์สถานะกลุ่มคนไทยไร้สิทธิ์ จังหวัดปราจีนบุรี ช่วยคืนสถานะความเป็นคนไทย ได้รับสิทธิ์สวัสดิการของรัฐ
โรงพยาบาลเจ้าพระยาอภัยภูเบศร ร่วมกับสถาบันนิติวิทยาศาสตร์ สํานักงานยุติธรรมจังหวัดปราจีนบุรี และศูนย์ประสานงานเครือข่ายภาคประชาชน พิสูจน์สิทธิ์สถานะกลุ่มคนไทยไร้สิทธิ์ จังหวัดปราจีนบุรี ช่วยคืนสถานะความเป็นคนไทย ได้รับสิทธิ์สวัสดิการของรัฐและการรักษาพยาบาลอย่างเท่าเทียม ลดความเหลื่อมล้ําทางสังคม
นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 กล่าวว่า โรงพยาบาลเจ้าพระยาอภัยภูเบศร เป็นโรงพยาบาลแห่งแรกในประเทศไทยที่นําร่องการพิสูจน์อัตลักษณ์บุคคลที่มีปัญหาด้านสถานะให้กับสถาบันนิติวิทยาศาสตร์ เนื่องจากพบว่าผู้ป่วยจํานวนหนึ่งที่เข้ารับการรักษาไม่มีบัตรประชาชน ทําให้ไม่มีสิทธิ์การรักษาพยาบาล ซึ่งบางรายเป็นผู้ป่วยโรคเรื้อรังต้องให้การอนุเคราะห์ค่ารักษาอย่างต่อเนื่อง เพื่อให้เกิดการดูแลผู้ป่วยแบบองค์รวม จึงมีการหารือร่วมกับหน่วยงานที่เกี่ยวข้อง อาทิ กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงศึกษาธิการ กระทรวงสาธารณสุขและสถาบันนิติวิทยาศาสตร์ ผลักดันช่วยเหลือให้คนกลุ่มนี้ได้รับบัตรประชาชนและเข้าถึงสิทธิ์การรักษาพยาบาล โดยให้โรงพยาบาลเจ้าพระยาอภัยภูเบศรช่วยดําเนินการพิสูจน์อัตลักษณ์ เพื่อลดกระบวนการ ลดการรอคอย และลดการเดินทางไปยังสถาบันนิติวิทยาศาสตร์
“การผลักดันให้กลุ่มคนไทยไร้สิทธิ์เข้าสู่กระบวนการพิสูจน์ตัวตน และได้รับสวัสดิการจากภาครัฐ โดยเฉพาะสิทธิ์การรักษาพยาบาล เป็นการช่วยลดแรงกดดันของผู้ป่วยและครอบครัวจากค่าใช้จ่ายในการรักษาพยาบาลเป็นต้นแบบให้กับโรงพยาบาลอื่นๆ ได้อย่างดี ซึ่งหากทําได้จะเป็นการพลิกชีวิตให้กับอีกหลายครอบครัว” นายแพทย์สุเทพกล่าว
พญ.โศรยา ธรรมรักษ์ ผู้อํานวยการโรงพยาบาลเจ้าพระยาอภัยภูเบศร กล่าวว่า โครงการพิสูจน์สิทธิ์สถานะกลุ่มคนไทยไร้สิทธิ์ เริ่มดําเนินงานตั้งแต่เดือนมกราคม 2565 มีการฝึกอบรมเจ้าหน้าที่โรงพยาบาลและเครือข่ายที่เกี่ยวข้องในการจัดเก็บและตรวจพิสูจน์อัตลักษณ์ตามมาตรฐานของสถาบันนิติวิทยาศาสตร์ ปัจจุบันสามารถคืนสิทธิ์สถานะสําเร็จแล้ว 50 ราย ล่าสุด เมื่อวันที่ 25 มกราคม 2566 ที่ผ่านมา มีการตรวจสารพันธุกรรมเพื่อพิสูจน์สิทธิ์สถานะให้กลุ่มคนไทยไร้สิทธิ์ อ.นาดี จ.ปราจีนบุรี เพิ่มอีก 1 ครอบครัว รวม 9 ราย ประกอบด้วย บุคคลอ้างอิง 1 ราย และบุคคลตกสํารวจ 8 ราย มีอายุตั้งแต่ 5 – 41 ปี ส่งผลให้คนไทยไร้สิทธิ์กลุ่มนี้ได้รับบัตรประชาชน มีสิทธิ์ในสวัสดิการต่าง ๆ ของรัฐและสิทธิ์การรักษาพยาบาล มีศักดิ์ศรีความเป็นมนุษย์เท่าเทียมกัน และเป็นการลดความเหลื่อมล้ําทางสังคม
****************************** 27 มกราคม 2566
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏพิบูลสงคราม ประจำปี 2565
วันศุกร์ที่ 27 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏพิบูลสงคราม ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏพิบูลสงคราม ประจําปี 2565
วันที่ 24 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏพิบูลสงคราม ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,220 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,053 คน ระดับปริญญาโท และระดับปริญญาเอก 27 คน รวมทั้งสิ้น 2,300 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
รัฐบาลไทย-ข่าวทำเนียบรัฐบาล-คณาจารย์อุดมศึกษาเฮ! ขอตำแหน่งทางวิชาการได้โดยไม่ต้องใช้ตำราหรืองานวิจัย แต่ให้ใช้ผลงานที่ทำเพื่อรับใช้ท้องถิ่น - สังคม
วันศุกร์ที่ 27 มกราคม 2566
คณาจารย์อุดมศึกษาเฮ! ขอตําแหน่งทางวิชาการได้โดยไม่ต้องใช้ตําราหรืองานวิจัย แต่ให้ใช้ผลงานที่ทําเพื่อรับใช้ท้องถิ่น - สังคม
คณาจารย์อุดมศึกษาเฮ! ขอตําแหน่งทางวิชาการได้โดยไม่ต้องใช้ตําราหรืองานวิจัย แต่ให้ใช้ผลงานที่ทําเพื่อรับใช้ท้องถิ่น - สังคม
คณาจารย์อุดมศึกษาเฮ! ขอตําแหน่งทางวิชาการได้โดยไม่ต้องใช้ตําราหรืองานวิจัย แต่ให้ใช้ผลงานที่ทําเพื่อรับใช้ท้องถิ่น - สังคม กระทรวง อว.ชี้เป็นการพัฒนาคุณภาพวิชาการและนวัตกรรมของประเทศให้มีความหลากหลาย ตั้งอนุฯ 5 ด้านเดินหน้า เผย ก.พ.อ.เห็นชอบคู่มือการขอกําหนดตําแหน่งทางวิชาการเฉพาะด้านแล้ว
เมื่อวันที่ 6 ม.ค. ศ.(พิเศษ) ดร. เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า อว.ได้ให้ความสําคัญกับการสนับสนุนและส่งเสริมความก้าวหน้าทางวิชาการให้กับคณาจารย์ในสถาบันอุดมศึกษา โดยเพิ่มการเสนอขอกําหนดตําแหน่งทางวิชาการที่แตกต่างไปจากรูปแบบเดิม เพื่อรองรับคณาจารย์ที่มีความรู้ความเชี่ยวชาญด้านภาคปฏิบัติโดยไม่ใช้ตําราหรืองานวิจัย แต่ใช้ผลงานที่ทําเพื่อรับใช้ท้องถิ่นและสังคม ผลงานสร้างสรรค์ด้านสุนทรียะ ศิลปะ ผลงานการสอน ผลงานนวัตกรรม และผลงานในการนําหลักศาสนาและปรัชญามาชี้นําวิชาการหรือชีวิตในทางโลก ซึ่งขณะนี้ สํานักงานปลัดกระทรวง อว. ได้จัดทําคู่มือการขอกําหนดตําแหน่งทางวิชาการเฉพาะด้านและบัญชีรายชื่อผู้ทรงคุณวุฒิไว้แล้ว
ด้าน ศ.ดร.นพ. สิริฤกษ์ ทรงศิวิไล ปลัดกระทรวง อว. กล่าวว่า ขณะนี้ ได้มีการปรับปรุงหลักเกณฑ์และวิธีการพิจารณาแต่งตั้งบุคคลให้ดํารงตําแหน่งทางวิชาการ โดยกําหนดหลักเกณฑ์เพิ่มเติมให้คณาจารย์สามารถเสนอขอกําหนดตําแหน่งทางวิชาการเฉพาะด้านได้ 5 ด้าน โดยไม่ต้องเสนองานวิจัย ตํารา/หนังสือ ทั้งนี้ ขึ้นอยู่กับความรู้ความเชี่ยวชาญของตน เพื่อเป็นช่องทางในการพัฒนาคุณภาพวิชาการและนวัตกรรมของประเทศให้มีความหลากหลายและครอบคลุมผลงานที่คณาจารย์ได้นําความรู้ความเชี่ยวชาญในสาขาวิชาของตนมาใช้ในการแก้ไขปัญหาและพัฒนาประเทศ ชุมชน หรือสังคม โดยเน้นการนําไปใช้จริงที่สามารถประเมินผลลัพธ์และผลกระทบที่เกิดขึ้นได้ ซึ่งจะทําให้สถาบันอุดมศึกษาไทยเจริญก้าวหน้าไปพร้อมกับการพัฒนาประเทศ
ขณะที่ รศ.ดร.พาสิทธิ์ หล่อธีรพงศ์ รองปลัดกระทรวง อว. กล่าวเพิ่มเติมว่า หลักเกณฑ์ดังกล่าวได้มีการปรับปรุงให้มีความเหมาะสม มีความยืดหยุ่นและชัดเจนมากยิ่งขึ้น โดยกําหนดให้สามารถเสนอขอกําหนดตําแหน่งสูงขึ้นจากเดิมผู้ช่วยศาสตราจารย์(ผศ.) เกณฑ์ทั่วไป เป็น รองศาสตราจารย์(รศ.) เกณฑ์เฉพาะด้านได้ หรือ รองศาสตราจารย์(รศ.) เกณฑ์เฉพาะด้าน เป็น ศาสตราจารย์(ศ) เกณฑ์ทั่วไปได้ โดยไม่ต้องขอโดยวิธีพิเศษ เพื่อให้การขอกําหนดตําแหน่งทางวิชาการเฉพาะด้านเป็นไปตามเจตนารมณ์ดังกล่าวข้างต้น จึงได้มีการแต่งตั้งคณะอนุกรรมการเกี่ยวกับตําแหน่งทางวิชาการเฉพาะด้านทั้ง 5 ด้าน เพื่อปฏิบัติหน้าที่ตามที่ได้รับมอบหมาย
รศ.ดร.พาสิทธิ์ กล่าวต่อว่า ขณะนี้ คณะกรรมการข้าราชการพลเรือนในสถาบันอุดมศึกษา (ก.พ.อ.) ได้ให้ความเห็นชอบคู่มือการขอกําหนดตําแหน่งทางวิชาการเฉพาะด้านสําหรับด้านรับใช้ท้องถิ่นและสังคม ด้านสร้างสรรค์สุนทรียะ ศิลปะ ด้านการสอน และ ด้านศาสนาแล้ว นอกจากนี้ ก.พ.อ. ได้ให้ความเห็นชอบบัญชีรายชื่อผู้ทรงคุณวุฒิเพื่อแต่งตั้งเป็นคณะกรรมการพิจารณาตําแหน่งทางวิชาการ และบัญชีรายชื่อผู้ทรงคุณวุฒิเพื่อทําหน้าที่ประเมินผลงานทางวิชาการและจริยธรรมและจรรยาบรรณทางวิชาการ ด้านสร้างสรรค์สุนทรียะ ศิลปะ และด้านการสอนแล้ว
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีม MIND เยี่ยมชมพร้อมให้กำลังใจผู้ประกอบการในงาน "อุตสาหกรรมแฟร์"
วันศุกร์ที่ 27 มกราคม 2566
27/01/2566
ปลัดฯ ณัฐพล นําทีม MIND เยี่ยมชมพร้อมให้กําลังใจผู้ประกอบการในงาน "อุตสาหกรรมแฟร์"
ปลัดฯ ณัฐพล นําทีม MIND เยี่ยมชมพร้อมให้กําลังใจผู้ประกอบการในงาน "อุตสาหกรรมแฟร์"
เมื่อวันที่ 26 มกราคม 2566 ดร.ณัฐพล รังสิตพล ปลัดกระทรวงอุตสาหกรรม นําทีมผู้บริหารกระทรวงอุตสาหกรรม (MIND) เยี่ยมชมพร้อมให้กําลังใจผู้ประกอบการร้านค้าที่มาออกบูธภายในงาน "อุตสาหกรรมแฟร์" ภายใต้แนวคิด “ช้อปของที่ใช่ ราคาโดนใจ ได้ที่ดีพร้อม (DIPROM)” โดยมีนายสุรพล ชามาตย์ รองปลัดกระทรวงอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เข้าร่วมชมงาน ทั้งนี้ มีนายใบน้อย สุวรรณชาตรี อธิบดีกรมส่งเสริมอุตสาหกรรม ให้การต้อนรับ
สําหรับงาน "อุตสาหกรรมแฟร์" ดังกล่าว เป็นการออกร้านจําหน่ายสินค้าจากผู้ประกอบการที่ได้รับการส่งเสริมและสนับสนุนจากกรมส่งเสริมอุตสาหกรรม หรือดีพร้อม ผ่านโครงการและกิจกรรมต่าง ๆ กว่า 40 ร้านค้า อาทิ เครื่องหนัง รองเท้า สินค้าเกษตรแปรรูป อาหารและเครื่องดื่ม เป็นต้น โดยกําหนดจัดงานระหว่างวันที่ 25 -27 มกราคม 2566 เวลา 08.00 - 15.00 น. ณ อาคารกรมส่งเสริมอุตสาหกรรม (DIPROM Headquarter) ถนนพระรามที่ 6 เขตราชเทวี กรุงเทพฯ
รัฐบาลไทย-ข่าวทำเนียบรัฐบาล-ปลัด พม. เปิดงานวันคนพิการสากลจังหวัดขอนแก่น 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม”
วันศุกร์ที่ 27 มกราคม 2566
ปลัด พม. เปิดงานวันคนพิการสากลจังหวัดขอนแก่น 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม”
ปลัด พม. เปิดงานวันคนพิการสากลจังหวัดขอนแก่น 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม”
วันนี้ (27 ม.ค. 66) เวลา 10.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงานวันคนพิการสากลจังหวัดขอนแก่น ประจําปี 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม” (Transformative solutions for inclusive development : the role of innovation in fuelling an accessible and equitable world) พร้อมมอบโล่ประกาศเกียรติคุณแก่องค์กร หน่วยงานที่สนับสนุนงานด้านคนพิการ และคนพิการ โดยมีผู้บริหาร พร้อมด้วยหัวหน้าหน่วยงานสังกัดกระทรวง พม. ผู้แทนภาคีเครือข่ายคนพิการ อาสาสมัคร คนพิการ และครอบครัวคนพิการในพื้นที่จังหวัดขอนแก่น รวมจํานวน 800 คน เข้าร่วมงาน ณ ห้องขอนแก่นฮอลล์ เซ็นทรัลพลาซ่าขอนแก่น จังหวัดขอนแก่น
นายอนุกูล กล่าวว่า องค์การสหประชาชาติได้ประกาศให้วันที่ 3 ธันวาคม ของทุกปีเป็นวันคนพิการสากล เพื่อเป็นการระลึกถึงวันที่สมัชชาใหญ่แห่งองค์การสหประชาชาติรับรองแผนปฏิบัติการโลกว่าด้วยเรื่องคนพิการ และเชิญชวนให้ประเทศสมาชิก ร่วมกันจัดกิจกรรมต่างๆ เพื่อให้คนพิการได้มีส่วนร่วมในกิจกรรมทางสังคม และมีโอกาสได้แสดงศักยภาพให้สังคมประจักษ์อันก่อให้เกิดเจตคติเชิงสร้างสรรค์ต่อคนพิการและความพิการ นําไปสู่การให้ความยอมรับคนพิการในฐานะที่เป็นทรัพยากรที่มีคุณค่าของสังคม ทั้งนี้ ปี 2565 องค์กรสหประชาชาติได้กําหนดประเด็นหลัก คือ “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม” โดยมุ่งหวังให้คนพิการสามารถเข้าถึงได้อย่างเท่าเทียม โดยการนํานวัตกรรมและเทคโนโลยีเข้ามาเป็นกลไกสําคัญในการสร้างการเปลี่ยนแปลงทางสังคม
นายอนุกูล กล่าวเพิ่มเติมว่า รัฐบาลได้มอบหมายให้กระทรวง พม. ขับเคลื่อนนโยบายการยกระดับและพัฒนาคุณภาพชีวิตคนพิการ เพื่อให้ได้รับสิทธิสวัสดิการและความช่วยเหลือได้อย่างครอบคลุมและทั่วถึง ซึ่งปัจจุบัน จังหวัดขอนแก่นมีคนพิการที่ได้รับการออกบัตรประจําตัว จํานวน 65,824 คน วันนี้ กระทรวง พม. โดยสํานักงานพัฒนาสังคมและความมั่นคงของมนุษย์จังหวัดขอนแก่น ได้บูรณาการความร่วมมือกับภาคีเครือข่ายทุกภาคส่วนด้านคนพิการของจังหวัดขอนแก่น จัดงานวันคนพิการสากล ประจําปี 2565 ภายใต้แนวคิด “การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม” เพื่อส่งเสริมความเข้าใจของสังคมเกี่ยวกับคนพิการและให้โอกาสคนพิการได้มีส่วนร่วมในทุกกิจกรรมของสังคมอย่างสร้างสรรค์ เป็นธรรม และเสมอภาค โดยมีการจัดกิจกรรมสําคัญ ประกอบด้วย การอ่านสาส์นวันคนพิการสากล ประจําปี 2565 และพิธีมอบโล่ประกาศเกียรติคุณให้แก่คนพิการและหน่วยงาน องค์กรที่สนับสนุนด้านคนพิการ ทั้งนี้ ขอแสดงความยินดีกับคนพิการ หน่วยงานองค์กรที่ได้รับรางวัลการสนับสนุนงานด้านคนพิการ ประจําปี 2565 และขอให้มีกําลังกายและกําลังใจที่เข้มแข็งในประกอบภารกิจต่างๆ ให้เป็นประโยชน์ต่อสังคมและประเทศชาติต่อไป
#ช่วย24ชั่วโมง
#พม24ชม
#ข่าวพม